Alkitab kanggo murangkalih Nyanggakeun Garéja Manggihan Masalah
Ditulis ku: Edward Hughes Ilustrasi/juru gambar ku: Janie Forest, Alastair Paterson Disaluyukeun ku: Ruth Klassen Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Lima puluh poé sanggeus Putra Allah Yesus gugah tina nu maraot, Roh Suci sumping ka hirup dina pengikut-Na. Sanajan murid-murid teu ngarti kumaha Allah Rama, Allah Putra (Yesus) jeung Allah Roh Suci kabeh bisa jadi hiji Allah, maranéhanana bagja yen Allah nyarengan maranehna. Allah migawé hal-hal nu éndah pikeun mantuan para rasul nyaritakeun Yésus ka batur.
Jelema-jelema anu percaya ka Yesus ngabagi-bagi sagala milikna, supaya nu miskin dipiara. Tapi hiji pasangan nu ngaranna Ananias jeung Sapira teh teu jujur. Maranéhna ngajual sabagian tanah tuluy pura-pura mawa kabéh duit diserenkeun ka rasul-rasul. Cicing-cicing, aranjeunna neundeun sawareh keur dirina sorangan.
"Naha Iblis ngeusian haté anjeun pikeun ngabohong ka Roh Suci ...?" Petrus nanya ka Ananias. "Anjeun henteu ngabohong ka manusa tapi ka Gusti." Lajeng Ananias tibeubeut tuluy paeh harita oge. Jol budak ngora mayit Ananias diboehan tuluy digotong ka luar dikuburkeun.
Teu lila, Safira asup, teu nyahoeun yén salakina geus maot. Anjeunna ogé ngabohong ngeunaan artos - sareng hal anu sami kajadian ka anjeunna. Eta kajadian estu matak sieun sakur nu ngadenge.
Allah Roh Suci ngalakukeun loba tanda jeung mujijat ngaliwatan rasul-rasul. Misalna, jalma- jalma nu gering dicageurkeun keur Pétrus nandangan kalangkang.
Ieu waktos mujijat hébat, némbongkeun ayana Allah. Beuki loba jalma percaya ka Yesus. Ieu teh matak Imam Agung ambek pisan. Anjeunna marentah rasul-rasul dijebloskeun ka panjara!
Tapi peuting eta malaikat Gusti muka panto panjara sarta nyandak aranjeunna kaluar, tuluy nyarios, "Pindah, nangtung di Bait Allah jeung nyarita ka jalma sakabeh kecap tina kahirupan ieu." Rasul-rasul kaluar sarta mimiti ngahutbah ngeunaan Yesus. Isuk-isuk, lalaki Imam Agung manggihan panjara tos kosong.
Nalika tungtungna mendakan aranjeunna, Imam Agung nyentak rasul-rasul. "Naha teu ngarti kuring marentahkeun maneh ulah ngajar nganggo Ngaran ieu?" "Urang kudu nurut ka Allah leuwih ti batan manusa," jawab Petrus jeung rasul-rasul lianna. Imam Agung ngamuk, hayang maehan rasul-rasul. Gantina, anjeunna maréntah supaya aranjeunna supaya diteunggeulan jeung dileupaskeun.
Sanajan nyeri, rasul-rasul nurut ka Allah sarta terus ngawawarkeun Yesus.
Dina hiji poe, aya saurang lalaki nu ngaranna Stepanus ditahan. Stépanus nyaah ka Gusti Yésus. Ngaliwatan manéhna Roh Suci ngabejaan batur ngeunaan Yesus. Sababaraha urang ngabohong, nyebutkeun yén cariosan Stepanus teh ngalawan Allah. Sanggeus sidang bohongan, Stepanus dirajam nepi ka maot alatan imanna ka Yesus.
Samemeh pupus, Stepanus, anu pinuh ku Roh Suci, neuteup ka sawarga sarta ningali kamulyaan Allah jeung Yesus nangtung di katuhueun Allah.
Jalma-jalma ngalungkeun batu ka Stepanus bari ngagero ka Gusti, saurna, "Nun Gusti Yesus, mugi tampa nyawa abdi." Lajeng, kawas Yesus dina salib, lalaki gagah ieu sabari napas terakhirna pikeun ngadoa yén Allah bakal ngahampura sing saha anu ngabununhna.
Pupusna Stepanus ngamimitian ayana kasusah anyar. Saurang budak ngora ngaranna Saul, nu geus mantuan nu maehan Stepanus, nangkep unggal urang Kristen nu dipanggihan. Loba di antarana kabur ti imah maranéhanana sarta sumebar ka sakuliah Yudea jeung Samaria. Ngan para rasul anu cicing di Yerusalem.
Sanajan musuh-musuhna hayang maehan, jalma- jalma anu paburencay ka mana-mana, ngawawarkeun Injil Kasalametan ngeunaan Yesus. Euweuh nu bisa ngeureunkeun pengikut Yesus - sabab Roh Suci Allah hirup di aranjeunna sarta midamel ngaliwatan aranjeunna.
Garéja Manggihan Masalah Carita tina Dawuhan Gusti, Alkitab Kenging ti Kisah Rasul 5-7 "Ngawitan bubukana Dawuhan Gusti anu masihan Caang." Psalm 119:130